Rassie kies agterlyn met yl ervaring | Netwerk24
Chinese Grand Prix skuif dalk na Italië
Die Italiaanse dorp Imola kan moontlik vanjaar vir die eerste keer sedert 2006 weer ’n Formule Een-Grand Prix aanbied.
Novak voel nie ongeliefd oor minder steun
Novak Djokovic ontken dat die gebrek aan ondersteuning wanneer hy teen sy grootste teenstanders, Roger Federer en Rafael Nadal, te staan kom, hom ontstel.
Catrakilis op dun ys by die Kings?
Die losskakel Demetri Catrakilis bevind hom tans op dun ys by die Southern Kings.
Rassie kies agterlyn met yl ervaring
Deur Cobus Claassen 01 November 2018 16:10
Damian Willemse gaan Saterdag die eerste keer ’n toets vir die Springbokke begin. Hy is op heelagter gekies vir die toets teen Engeland op Twickenham. Hy het verlede week nog binnesenter vir die WP in die Curriebeker-eindstryd teen die Haaie gespeel. Foto: Gallo Images
Die Springbokke begin hul November-veldtog in Europa met meer as ’n handvol veranderinge aan die span wat verlede maand in die laaste minuut teen die All Blacks in Pretoria verloor het.
Met ’n derde van die span wat weens Wêreldrugby se voorskrifte nie die naweek internasionale rugby mag speel nie, moes Rassie Erasmus noodgedwonge sy span rondskommel. Damian Willemse, Sbu Nkosi en Ivan van Zyl is die veranderinge in die agterlyn, met Duane Vermeulen en Warren Whiteley wat in die agttal gekies is vir Saterdag se toets teen Engeland op Twickenham.
Vermeulen sal vir ’n eerste keer in sy loopbaan die Bokke se steelkantflank wees om vir Whiteley op agtsteman plek te maak.
Dit bring mee dat Pieter-Steph du Toit, wat nog in net twee van die tien toetse vanjaar slot gespeel het, sy vennootskap in die tweede ry met Eben Etzebeth hervat.
Die nuwe agterste driehoek, Willemse, Nkosi en Aphiwe Dyantyi – almal in hulle eerste jaar van toetsrugby – sal vir die eerste keer as ’n kombinasie op die proef gestel word.
Willemse vervang Willie le Roux in die laaste vesting en kry daarmee sy eerste beginkans, terwyl Nkosi, wat in Junie sy debuut teen Engeland gemaak het, die nuwe regtervleuel in Cheslin Kolbe se plek is.
Rassie Erasmus het ietwat verras deur Lood de Jager, wat in Mei laas ’n wedstryd gespeel het, op die Bokke se plaasvervangersbank te kies.Foto: Gallo Images
Die Bulle-skrumskakel Ivan van Zyl sal Handré Pollard se skakelmaat wees in die afwesigheid van Faf de Klerk.
Rassie Erasmus, die Bok-hoofafrigter, het ietwat verras deur die slot Lood de Jager, wat in Mei laas rugby gespeel het, as ’n tweede slot op die plaasvervangersbank te kies. Sy mede-ranker by die Bulle RG Snyman is ook op die bank.
* Die stryd op Twickenham skop Saterdag om 17:00 (SA tyd) af.
Die Springbok-span is:
Damian Willemse, Sbu Nkosi, Jesse Kriel, Damian de Allende, Aphiwe Dyantyi, Handré Pollard, Ivan van Zyl, Warren Whiteley, Duane Vermeulen, Siya Kolisi (k), Pieter-Steph du Toit, Eben Etzebeth, Frans Malherbe, Malcolm Marx, Steven Kitshoff. PLAASVERVANGERS: Bongi Mbonambi, Thomas du Toit, Wilco Louw, RG Snyman, Lood de Jager, Embrose Papier, Elton Jantjies, André Esterhuizen.
Meer oor: Damian Willemse | Lood De Jager | Twickenham | Engeland | Toets | Rugby | Rose | Springbokke | Wereldrugby
Jake sê Rassie moet die Bulle brei
Rassie staan bont oor haker Akker
Bokke pak Rose sonder werkesel Franco
Rassie wil spelers in nat weer deurkyk
The Citizen dank digitale nuusredakteur Friedman af
Geld vir SAL kan nie nou opdroog, sê Gordhan
Gwede: Myn-tantième kan betaal vir welvaartfonds
Sersant en nog een vas ná kaping
Malema se vrou dreig ANC-LP ook met regstappe
SA wou my nie keur nie, nou swot ek medies in Letland
Só styg minimum loon op 1 Maart
Worcester-vroue geflous om naakfoto’s te stuur
Polisie ontdek grusame toneel op Maclear-kleinhoewe
KYK: Net so ‘verdwyn’ man se sak in Neelsie op US